Imtella' Frar 18, 2021 Il-President ta' Malta George Vella qal li ż-żgħażagħ Mediterranji għandhom ħafna x'joffru biex ir-reġjun Mediterranju jsir mużajk ta' opportunitajiet. Huwa qal dan waqt seminar reġjonali dwar il-ħiliet fit-tmexxija fl-isfond tal Young Mediterranean Voices, programm iffinanzjat mill-Unjoni Ewropea. Is-seminar ta' ġimgħa organizzat mill-Akkademja Mediterranja għall-Istudji Diplomatiċi (MEDAC) u l-Fondazzjoni Anna Licdh ressaq flimkien b'mod virtwali 27 żagħżugħ minn 18-il pajjiż differenti, fosthom l-Alġerija, l-Awstrija, il-Libja, is-Sirja, il-Fillandja u Malta. Il-President ta' Malta ressaq diversi proposti fosthom biex assemblea parlamentari tal-Mediterran magħmula minn żgħażagħ tiddibatti temi li jirdu jissarrfu f'politika ta' koperazzjoni bejn il-pajjiżi. Propona wkoll programm simili għal Erasmus tal-Ewropa fil-Mediterran. Il-parterċipanti, li huma diġà mexxejja żgħażagħ f'pajjiżhom, ħolqu huma stess organizzazzjonijiet ċivili dwar temi speċifiċi. Dil-ġimgħa ta' taħriġ u diskussjonijiet laqqagħthom ma' mexxejja internazzjonali fosthom membri tal-Parlament Ewropew. ġurnalisti u għalliema. Is-seminar joffri liż-żgħażagħ l-opportunità biex joqormu rakkomandazzjonijiet li jistgħu jiġu addotati mill-pajjiżi. Fost l-oħrajn ħarġu żewġ rakkomandazzjonijiet marbuta mal-edukazzjoni – li minn età żgħira, it-tfal jitgħallmu dwar il-migrazzjoni u li l-pajjiżi jdaħħlu fil-kurrikulu programmi sħaħ li jrawmu ħsieb kritiku.